જોકે, દેશભરમાં ભયંકર નેગેટિવ પબ્લિસિટી મળી હતી અને ભણશાળી કરોડો રૂપિયા કમાઈ ગયા હતા. ભણશાળીની બીજી ફિલ્મ ‘બાજીરાવ મસ્તાની’માં પણ ઐતિહાસિક તથ્યો સાથે છેડછાડના આક્ષેપો થયા હતા અને આ સિલસિલો ‘રામલીલા’માં પણ જોવા મળ્યો હતો. હવે ‘પદ્માવત’માં એનું પુનરાવર્તન કરવાનો પ્રયત્ન થયો છે. ભણશાળી જ્યારે ફિલ્મનું શૂટિંગ રાજસ્થાનમાં કરી રહી રહ્યા હતા ત્યારે રાજસ્થાની રાજપૂત અગ્રણીઓએ ભણશાળીને વિવાદાસ્પદ દૃશ્યો ન દર્શાવવા વિનંતીઓ કરી હતી અને ચેતવણી આપી હતી. છતાં પણ, અલ્લાઉદ્દીન ખીલજી અને પદ્માવતીના પાત્રોની ડ્રીમ સિક્વન્સના બહાને હોટ સીન-રોમેન્ટિક દૃશ્યો બતાવવાની લાલચ ભણશાળી રોકી શક્યા નથી. પરિણામે, પદ્માવતીનું નામ ‘પદ્માવત’ કરી નાંખવાની નોબત આવી છે, પરંતુ હવે વિફરેલો રાજપૂત સમાજ સમાધાન માટે તૈયાર નથી.